วิธีเดินทาง : BTS เอกมัย แล้วเดินเข้าซอยเอกมัยครับ ตอนเดินเข้าซอย ร้านจะอยู่ฝั่งซ้ายมือ (ฟุตบาตฝั่งซ้าย) - ฝั่งเดียวกับ MK GOLD เดินเข้าไปเรื่อยๆ สังเกตโครงการ PARK LANE ไม่ยากครับ เดินไม่เกิน10นาทีจาก BTS น่าจะถึง

รสชาติ : เมนูที่ผมชอบที่สุดของโอมุคือข้าวห่อไข่ราดซอสเดมิกลาส ส่วนจะใส่แฮมเบิร์กหรือหมูทอด ก็แล้วแต่สถานการณ์ครับ ซอสของร้านนี้เข้มข้นมาก

บริการ : วันที่ไปเป็นช่วงเช้า แดดกำลังเปรี้ยงๆ ถ้านั่งด้านบนจะร้อนมากครับ แม้จะเปิดแอร์แล้วก็ตาม (น่าจะเป็นเพราะร้านเพิ่งเปิด) และช่วงร้านเพิ่งเปิด เมนูอย่างแฮมเบิร์กต้องรอนาน ประมาณ 15-20นาทีเลยครับ

ก็เป็นตัวเลือกนึงที่ยังถือว่าน่าสนใจ เพราะอร่อย และบรรยากาศดีนะครับ รสชาติไม่ต่างกับสาขาในห้าง การบริการอาจจะช้ากว่าในห้างหน่อย แต่การตกแต่งร้านสวยดีครับ